**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος .**

Τηλ.: **6974881331, 6974055854, 6972159109, 6972620039,** web site: [**www.eakp.gr**](http://www.eakp.gr)**,** email: [**info@eakp.gr**](mailto:info@eakp.gr)

**Αθήνα 13 Οκτωβρίου 2022**

**ΔΙΑΚΗΡΥΞΗ - ΚΑΛΕΣΜΑ**

**Για την στήριξη του Ενωτικού - Αγωνιστικού ψηφοδελτίου της Ε.Α.Κ.Π. στις εκλογές για τα Υπηρεσιακά Συμβούλια Μεταθέσεων**

**Μοναδικά κριτήρια ψήφου:**

* **Η στάση των παρατάξεων απέναντι στον Νόμο 4662/2020 που κατήργησε το αμετάθετο και άνοιξε τις πύλες του εργασιακού μεσαίωνα για όλους τους πυροσβέστες.**
* **Η διαχρονική στάση των εκπροσώπων τους στα υπηρεσιακά συμβούλια για την υπεράσπιση της αξιοκρατίας!**

**Συναδέλφισσες - Συνάδελφοι,**

Τώρα πλέον γνωρίζετε!

Ποιοι είναι όλοι αυτοί οι συνυπεύθυνοι των κυβερνητικών αποφάσεων για τον εργασιακό μεσαίωνα που επιβλήθηκε στην καθημερινότητά μας και με ισχύ Νόμου!

Είναι όλες οι υπόλοιπες παρατάξεις και οι ευκαιριακοί εκλογικοί σχηματισμοί που δεν αντιστάθηκαν αλλά αντιθέτως χειροκρότησαν το νόμο **4662/2020** με τον οποίο η κυβέρνηση της Ν.Δ. κατάργησε το **«αμετάθετο»** ξεσπιτώνοντας το σύνολο του προσωπικού και επέβαλε την προληπτική επιφυλακή. Σε μια περίοδο μάλιστα που οι οικονομικές κρίσεις διαδέχονται η μία την άλλη και η ακρίβεια δυναμιτίζει τον ετήσιο προϋπολογισμό κάθε νοικοκυριού, οι πυροσβέστες τείνουν όλο και περισσότερο να δουλεύουν για τα κέρδη πολυεθνικών όπως η Fraport, ενώ ο δικός τους μισθός πηγαίνει για λογαριασμούς Δ.Ε.Κ.Ο., ενοίκια σπιτιού κ.λπ.

Όλοι εμείς που συσπειρωνόμαστε στην Ε.Α.Κ.Π. είμαστε οι μοναδικοί που ξεκάθαρα από την πρώτη στιγμή αντιταχθήκαμε σε αυτό το νομοθετικό έκτρωμα. Με κινητοποιήσεις και παραστάσεις διαμαρτυρίας, με περιοδείες σε σταθμούς και μοίρασμα ενός **11σέλιδου σημειώματος** προσπαθήσαμε να ενημερώσουμε όλους εσάς για τον επερχόμενο αρμαγεδώνα.

Σε πλήρη αντίθεση με όλους τους άλλους κυβερνητικούς συνδικαλιστές που από το **1996** με διάφορες νομοθετικές προτάσεις ζητούσαν στην ουσία την κατάργηση του **«αμετάθετου»**, ενώ για τον **ν. 4662/2020** προσπαθούσαν να δούνε και τις **«καλές πλευρές»** για να καμουφλάρουν τις καταστροφικές αντεργατικές ανατροπές που επέβαλε στην ζωή μας!

Το πώς αντιλαμβάνεται ο καθένας το ρόλο του ως εκπρόσωπος των συναδέλφων σε ένα τέτοιο όργανο όπως είναι και τα Υπηρεσιακά Συμβούλια Μεταθέσεων, προσδιορίζει τη διαφορά μεταξύ της Ενωτικής Αγωνιστικής Κίνησης Πυροσβεστών και όλων των υπόλοιπων συνδικαλιστικών παρατάξεων.

**Το έχουμε αποδείξει έμπρακτα μέσα από την 25χρονη συμβολή και δράση μας για:**

* Την **θεσμοθέτηση της σπουδαιότερης κατάκτησης** για τον κλάδο μας τον **κανονισμό κατάταξής και μεταθέσεων** με το **Π.Δ. 170/1996**.
* Την **αντίσταση** που προβάλλαμε σε κάθε προσπάθεια υπονόμευσής της.
* Την **υπεράσπιση της αξιοκρατίας** των αποφάσεων των υπηρεσιακών συμβουλίων.

Η τετραετή θητεία της Ε.Α.Κ.Π. στο Υπηρεσιακό Συμβούλιο Μεταθέσεων την περίοδο **2010 – 2014** αποτελεί παρακαταθήκη για το ποια πρέπει να είναι η στάση των αιρετών στα υπηρεσιακά συμβούλια μεταθέσεων. Για πρώτη φορά το **2010** ως αποκορύφωση της πολύχρονης αγωνιστικής δράσης της Ε.Α.Κ.Π., έσπασε το «καρκίνωμα» της μονοπώλησης στα υπηρεσιακά συμβούλια από τους εκπροσώπους των παρατάξεων του κυβερνητικού συνδικαλισμού ΔΑΚΥΠΣ και ΠΑΣΚ. Π. και συμμετείχε με εκπρόσωπό της σε αυτά, κατακτώντας με την στήριξη των συναδέλφων την **1η** θέση με το **41,2%** των ψήφων!

Έχει καταγραφεί πλέον στην μνήμη των συναδέλφων ότι κατά την διάρκεια της συμμετοχής των αιρετών της Ε.Α.Κ.Π. στα Υπηρεσιακά Συμβούλια Μεταθέσεων:

* **Υ**πήρχε συνεχής ενημέρωση για όλα τα θέματα σχετικά με τις αποφάσεις του Υπηρεσιακού Συμβουλίου.
* **Γ**ίνονταν παρεμβάσεις όταν προέκυπτε άδικη μεταχείριση συναδέλφων και πετύχαινε σε πλείστες περιπτώσεις την θετική έκβαση για την επίλυση των προβλημάτων τους.
* **Α**παίτησε και επέβαλε να κρατούνται πλήρη πρακτικά για κάθε απόφαση και για κάθε τοποθέτηση μελών του Συμβουλίου και αξιοποίησε την αναγραφή των πρακτικών για την υπεράσπιση συναδέλφων που δεν ικανοποιούνταν τα αιτήματά τους.
* **Υ**περασπίστηκε με θετική έκβαση συναδέλφους που αδικούνταν από αποφάσεις του Υπηρεσιακού Συμβουλίου.
* **Π**ροέβαινε σε καταγγελία για κάθε παραβίαση και καταστρατήγηση σε βάρος των εργασιακών μας δικαιωμάτων με ευθύνη της Πολιτικής και Φυσικής Ηγεσίας, καλώντας ταυτόχρονα σε άμεση κινητοποίηση τα συνδικαλιστικά μας όργανα.
* **Π**ρότεινε ένα δίκαιο σύστημα υλοποίησης των τακτικών μεταθέσεων που έδινε άμεσες λύσεις, εξαλείφοντας τις αδικίες των παρελθόντων ετών. **Η συγκεκριμένη πρότασή μας που δεν υιοθετήθηκε από τα συνδικαλιστικά όργανα, αποκαθιστούσε όλους τους συναδέλφους που βρισκόταν μακριά από την πόλη συμφερόντων τους και εδραίωνε εφ’ όρου υπηρεσιακής ζωής το αμετάθετο από τον τόπο συμφερόντων για όλους τους συναδέλφους.**
* **Π**οτέ δεν αντιλήφθηκε την ύπαρξή της ως μεσάζοντα σε διαφόρων ειδών αλισβερίσια, ρουσφετολογικές εξυπηρετήσεις και εκβιασμούς συναδέλφων και ούτε τώρα θα το κάνει.

**Συναδέλφισσες - Συνάδελφοι,**

Σας καλούμε όλους στις επερχόμενες εκλογές για τα Υπηρεσιακά Συμβούλια Μεταθέσεων να στηρίξετε το πραγματικά **ΕΝΩΤΙΚΟ** και **ΑΓΩΝΙΣΤΙΚΟ** ψηφοδέλτιο της Ε.Α.Κ.Π. που συσπειρώνει δεκάδες υποψήφιους συναδέλφους στην βάση του αγωνιστικού διεκδικητικού πλαισίου πάλης που προτείνει για την ανάδειξη και επίλυση των προβλημάτων στην οργάνωση της πυροπροστασίας της χώρας και των εργασιακών μας σχέσεων!

Απευθυνόμενοι στους παλαιότερους συναδέλφους που έχουν ζήσει τις εποχές όπου στο Π.Σ. περιμέναμε με αγωνία το fax κάθε ημέρα και καθ’ όλη την διάρκεια του έτους για να δούνε μήπως τυχόν μετατίθενται προς άγνωστη κατεύθυνση, αλλά και τους νεότερους που αγωνιούν για το μέλλον τους και τον οικογενειακό τους προγραμματισμό.

Δηλώνουμε ότι θα συνεχίσουμε αταλάντευτα τον αγώνα μας, τόσο μέσα όσο και έξω από τα Συμβούλια Μεταθέσεων και δίπλα σε κάθε πυροσβέστη, για όλα όσα μας επιβάλλουν οι ανάγκες της συντριπτικής πλειοψηφίας των μονίμων, πενταετών και εποχικών πυροσβεστών.

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**Ακολουθεί το ΕΝΩΤΙΚΟ - ΑΓΩΝΙΣΤΙΚΟ ψηφοδέλτιο της Ε.Α.Κ.Π.**

**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

|  |  |  |  |  |  |
| --- | --- | --- | --- | --- | --- |
| **Α/Α** | **ΒΑΘΜΟΣ** | **Α.Μ.** | **ΕΠΩΝΥΜΟ** | **ΟΝΟΜΑ** | **ΠΑΤΡΩΝΥΜΟ** |
| 1 | ΠΥΡΜΟΣ | 10508 | ΑΝΤΩΝΙΟΥ | ΔΗΜΗΤΡΙΟΣ | ΔΑΥΙΔ |
| 2 | ΠΥΡΜΟΣ | 14430 | ΑΡΓΥΡΑΤΟΣ | ΑΡΓΥΡΙΟΣ | ΔΗΜΗΤΡΙΟΣ |
| 3 | ΥΠΤΗΣ | 16959 | ΒΑΒΑΡΙΝΟΣ | ΔΗΜΗΤΡΙΟΣ | ΙΩΑΝΝΗΣ |
| 4 | ΥΠΤΗΣ | 21215 | ΒΑΣΙΛΕΙΑΔΗΣ | ΑΛΕΞΑΝΔΡΟΣ | ΙΟΡΔΑΝΗΣ |
| 5 | ΥΠΤΗΣ | 17674 | ΒΑΤΟΥΓΙΟΣ | ΧΑΡΑΛΑΜΠΟΣ | ΝΙΚΟΛΑΟΣ |
| 6 | ΑΠΤΗΣ | 13423 | ΒΟΥΤΣΙΝΑΣ | ΕΥΘΥΜΙΟΣ | ΓΕΡΑΣΙΜΟΣ |
| 7 | ΥΠΤΗΣ | 17841 | ΓΙΑΝΝΑΚΟΣ | ΒΑΣΙΛΕΙΟΣ | ΚΩΝ/ΝΟΣ |
| 8 | ΑΠΤΗΣ | 12939 | ΔΗΜΟΥΛΑΚΗΣ | ΑΓΓΕΛΟΣ | ΝΙΚΟΛΑΟΣ |
| 9 | ΥΠΤΗΣ | 20856 | ΔΕΛΗΠΑΛΛΑΣ | ΧΡΗΣΤΟΣ | ΑΘΑΝΑΣΙΟΣ |
| 10 | ΠΥΡΜΟΣ | 13504 | ΖΑΜΠΑΤΗΣ | ΣΠΥΡΙΔΩΝ | ΔΗΜΗΤΡΙΟΣ |
| 11 | ΥΠΤΗΣ | 17296 | ΖΑΧΑΡΙΟΥ | ΙΩΑΝΝΗΣ | ΓΕΩΡΓΙΟΣ |
| 12 | ΥΠΤΗΣ | 20884 | ΖΙΑΡΑΣ | ΙΩΑΝΝΗΣ | ΠΕΤΡΟΣ |
| 13 | ΥΠΤΗΣ | 16614 | ΖΟΥΜΠΟΥΡΛΗΣ | ΕΠΑΜΕΙΝΩΝΔΑΣ | ΠΑΝΑΓΙΩΤΗΣ |
| 14 | ΥΠΤΗΣ | 21830 | ΖΩΓΡΑΦΟΣ | ΝΙΚΟΛΑΟΣ | ΓΕΩΡΓΙΟΣ |
| 15 | ΑΠΤΗΣ | 14462 | ΚΑΛΟΥΔΗΣ | ΒΑΣΙΛΕΙΟΣ | ΝΙΚΟΛΑΟΣ |
| 16 | ΑΠΤΗΣ | 13566 | ΚΑΡΑΠΕΤΗΣ | ΖΑΧΑΡΙΑΣ | ΓΕΩΡΓΙΟΣ |
| 17 | ΑΠΤΗΣ | 12793 | ΚΑΡΡΑΣ | ΝΙΚΟΛΑΟΣ | ΑΝΑΣΤΑΣΙΟΣ |
| 18 | ΠΥΡΜΟΣ | 13012 | ΚΑΧΡΙΜΑΝΗΣ | ΚΩΝ/ΝΟΣ | ΠΑΝΑΓΙΩΤΗΣ |
| 19 | ΑΠΤΗΣ | 13013 | ΚΕΚΗΣ | ΚΩΝ/ΝΟΣ | ΕΥΑΓΓΕΛΟΣ |
| 20 | ΑΠΤΗΣ | 13017 | ΚΛΑΟΥΔΑΤΟΣ | ΑΓΓΕΛΟΣ | ΣΠΥΡΙΔΩΝΑΣ |
| 21 | ΥΠΤΗΣ | 15952 | ΚΟΛΤΟΥΚΗΣ | ΒΑΣΙΛΕΙΟΣ | ΔΗΜΗΤΡΙΟΣ |
| 22 | ΑΠΤΗΣ | 15094 | ΚΟΡΣΤΙΝΟΓΛΟΥ | ΑΑΡΩΝ | ΙΩΑΝΝΗΣ |
| 23 | ΥΠΤΗΣ | 16826 | ΚΟΥΜΕΝΤΑΚΗΣ | ΝΑΠΟΛΕΩΝ | ΝΙΚΟΛΑΟΣ |
| 24 | ΥΠΤΗΣ | 16642 | ΚΟΥΝΟΥΠΗΣ | ΙΩΑΝΝΗΣ | ΓΕΩΡΓΙΟΣ |
| 25 | ΠΥΡΜΟΣ | 11352 | ΜΑΡΑΓΚΟΣ | ΑΓΓΕΛΟΣ | ΣΠΥΡΙΔΩΝ |
| 26 | ΠΥΡΣΤΗΣ | 22788 | ΜΑΡΚΟΥ | ΔΙΑΜΑΝΤΗΣ | ΣΤΑΥΡΟΣ |
| 27 | ΑΠΤΗΣ | 15530 | ΜΑΝΤΑΣ | ΚΩΝ/ΝΟΣ | ΝΙΚΟΛΑΟΣ |
| 28 | ΑΠΤΗΣ | 15760 | ΜΑΣΤΑΚΑΣ | ΒΑΣΙΛΕΙΟΣ | ΑΠΟΣΤΟΛΟΣ |
| 29 | ΠΥΡΜΟΣ | 10777 | ΜΕΛΙΟΠΟΥΛΟΣ | ΓΕΩΡΓΙΟΣ | ΗΛΙΑΣ |
| 30 | ΥΠΤΗΣ | 16848 | ΜΠΑΔΑΣ | ΑΝΔΡΕΑΣ | ΙΩΑΝΝΗΣ |
| 31 | ΥΠΤΗΣ | 21815 | ΜΠΑΚΑΣ | ΕΥΑΓΓΕΛΟΣ | ΔΗΜΗΤΡΙΟΣ |
| 32 | ΥΠΤΗΣ | 17079 | ΜΠΙΘΗΚΟΥΚΗΣ | ΙΩΑΝΝΗΣ | ΓΕΡΑΣΙΜΟΣ |
| 33 | ΥΠΤΗΣ | 22021 | ΜΠΙΝΙΑΡΗΣ | ΜΑΡΙΝΗΣ | ΦΩΤΙΟΣ |
| 34 | ΑΠΤΗΣ | 14871 | ΝΙΤΣΑΣ | ΔΙΑΜΑΝΤΗΣ | ΘΕΟΧΑΡΗΣ |
| 35 | ΑΠΤΗΣ | 13837 | ΠΑΓΚΑΚΗΣ | ΛΑΜΠΡΟΣ | ΔΗΜΗΤΡΙΟΣ |
| 36 | ΥΠΤΡΙΑ | 17214 | ΠΑΪΚΟΥ | ΑΙΚΑΤΕΡΙΝΗ | ΚΩΝ/ΝΟΣ |
| 37 | ΠΥΡΜΟΣ | 12826 | ΠΑΝΑΓΙΩΤΟΠΟΥΛΟΣ | ΚΩΝ/ΝΟΣ | ΙΩΑΝΝΗΣ |
| 38 | ΑΠΤΗΣ | 11477 | ΠΑΝΟΥΡΓΙΑΣ | ΝΙΚΟΛΑΟΣ | ΔΗΜΗΤΡΙΟΣ |
| 39 | ΥΠΤΗΣ | 16029 | ΠΑΠΑΓΑΛΑΝΗΣ | ΧΑΡΑΛΑΜΠΟΣ | ΠΑΝΤΕΛΗΣ |
| 40 | ΠΥΡΜΟΣ | 14888 | ΠΑΠΑΓΕΩΡΓΙΟΥ | ΧΡΗΣΤΟΣ | ΝΙΚΟΛΑΟΣ |
| 41 | ΠΥΡΜΟΣ | 13175 | ΠΑΠΑΔΟΠΟΥΛΟΣ | ΝΙΚΟΛΑΟΣ | ΕΥΣΤΑΘΙΟΣ |
| 42 | ΑΠΤΗΣ | 13193 | ΠΑΠΙΓΚΙΩΤΗΣ | ΕΥΑΓΓΕΛΟΣ | ΠΑΝΑΓΙΩΤΗΣ |
| 43 | ΥΠΤΗΣ | 17309 | ΠΑΡΑΛΑΙΜΟΣ | ΕΛΕΥΘΕΡΙΟΣ | ΝΙΚΟΛΑΟΣ |
| 44 | ΥΠΤΗΣ | 16945 | ΠΕΤΟΥΣΗΣ | ΜΑΡΙΟΣ | ΕΜΜΑΝΟΥΗΛ |
| 45 | ΠΥΡΜΟΣ | 12833 | ΣΑΡΔΕΛΗ | ΒΑΡΒΑΡΑ | ΒΑΣΙΛΕΙΟΣ |
| 46 | ΑΠΤΗΣ | 14946 | ΣΑΚΕΛΛΑΡΗΣ | ΚΩΝ/ΝΟΣ | ΙΩΑΝΝΗΣ |
| 47 | ΥΠΤΗΣ | 17239 | ΣΙΔΕΡΙΔΗΣ | ΝΙΚΟΛΑΟΣ | ΠΕΤΡΟΣ |
| 48 | ΑΠΤΗΣ | 13954 | ΣΚΟΥΡΑΣ | ΚΩΝ/ΝΟΣ | ΗΛΙΑΣ |
| 49 | ΠΥΡΜΟΣ | 13251 | ΣΠΥΡΟΥ | ΔΗΜΗΤΡΙΟΣ | ΑΝΔΡΕΑΣ |
| 50 | ΑΠΤΗΣ | 13980 | ΣΤΑΜΠΕΛΟΣ | ΚΥΡΙΑΚΟΣ | ΚΩΝ/ΝΟΣ |
| 51 | ΠΥΡΜΟΣ | 09669 | ΣΤΥΛΙΔΙΩΤΗΣ | ΠΑΝΑΓΙΩΤΗΣ | ΓΕΩΡΓΙΟΣ |
| 52 | ΥΠΤΗΣ | 21154 | ΤΣΑΜΗΣ | ΓΕΩΡΓΙΟΣ | ΣΠΥΡΙΔΩΝΑΣ |
| 53 | ΠΥΡΜΟΣ | 13289 | ΤΣΑΧΑΣ | ΓΕΩΡΓΙΟΣ | ΕΛΕΥΘΕΡΙΟΣ |
| 54 | ΑΠΤΗΣ | 14053 | ΤΣΟΝΙΔΗΣ | ΑΓΓΕΛΟΣ | ΓΕΡΑΣΙΜΟΣ |
| 55 | ΥΠΤΗΣ | 20523 | ΤΣΟΥΚΑΛΑΣ | ΦΙΛΙΠΠΟΣ | ΔΗΜΗΤΡΙΟΣ |
| 56 | ΠΥΡΜΟΣ | 13310 | ΦΟΙΦΑΣ | ΓΡΗΓΟΡΙΟΣ | ΔΗΜΗΤΡΙΟΣ |
| 57 | ΥΠΤΗΣ | 16759 | ΦΟΥΝΤΑΣ | ΧΡΗΣΤΟΣ | ΓΕΩΡΓΙΟΣ |
| 58 | ΥΠΤΗΣ | 21186 | ΧΑΤΖΗΔΑΚΗΣ | ΔΗΜΗΤΡΙΟΣ | ΝΙΚΟΛΑΟΣ |
| 59 | ΥΠΤΗΣ | 20755 | ΧΡΟΥΣΗΣ | ΧΡΗΣΤΟΣ | ΑΛΕΞΑΝΔΡΟΣ |
| 60 | ΑΠΤΗΣ | 14116 | ΨΙΜΟΠΟΥΛΟΣ | ΧΡΥΣΟΒΑΛΑΝΤΗΣ | ΝΙΚΟΛΑΟΣ |
|  |  |  |  |  |  |